
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 168 

19 Αυγουστου 1999 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 178 
Οργάνωση και λειτουργία του Ολυμπιακού Βιντεολόττο, 
διαχείριση και διάθεση των εσόδων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 4 και 5 του άρθρου 
134 του Ν. 2725/1999 «Ερασιτεχνικός και επαγγελματικός 
αθλητισμός και άλλες διατάξεις» (ΦΕΚ 121/τ.Α'). 

2. Τις διατάξεις του άρθρου 16 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137/τ.Α'). 

3. Την με αριθμό 47968/9.10.96 κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού» (ΦΕΚ 
937/Β). 

4. Το γεγονός ότι από την έκδοση του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

5. Την γνωμοδότηση με αριθμ. 314/99 του Συμβουλίου 
της Επικράτειας, με πρόταση των Υπουργών Οικονομι¬ 
κών, Πολιτισμού και του αρμόδιου για τον αθλητισμό 
Υφυπουργού, αποφασίζουμε: 

ΚΕΦΑΛΑΙΟ Α' 

Άρθρο 1 

Γενικές Διατάξεις. 

1. Επιτρέπεται στον Οργανισμό Προγνωστικών Αγώνων 
Ποδοσφαίρου (ΟΠΑΠ), η διεξαγωγή και λειτουργία παι¬ 
χνιδιού, μέσω μηχανημάτων με οθόνη, που θα προσφέρει 
σε παίκτες τη δυνατότητα κέρδους, στηριζόμενο στην τύ¬ 
χη, στη δεξιότητα, σε γνώσεις ή σε συνδυασμούς αυτών 
με το διακριτικό τίτλο «ΟΛΥΜΠΙΑΚΟ ΒΙΝΤΕΟΛΟΤΤΟ». 

2. Το ΟΛΥΜΠΙΑΚΟ ΒΙΝΤΕΟΛΟΤΤΟ ανήκει κατ’ αποκλει¬ 
στικότητα στο Ελληνικό Δημόσιο και η διαχείριση των 
εσόδων του ασκείται από τον ΟΠΑΠ, ο οποίος υποχρεού- 
ται, είτε μόνος του είτε αναθέτοντας σε τρίτους, να λαμ¬ 
βάνει κάθε αναγκαίο μέτρο με το οποίο εξασφαλίζεται η 
κανονική και απρόσκοπτη οργάνωση και λειτουργία του 
παιχνιδιού, συμμορφούμενος για το σκοπό αυτό με τις 
εκδιδόμενες κάθε φορά αποφάσεις του αρμόδιου για τον 
αθλητισμό Υπουργού, ο οποίος δύναται να ζητεί και εισή¬ 
γηση του Διοικητικού Συμβουλίου του ΟΠΑΠ. 


Άρθρο 2 

Μορφή του ΟΛΥΜΠΙΑΚΟΥ ΒΙΝΤΕΟΛΟΤΤΟ. 

1. Το ΟΛΥΜΠΙΑΚΟ ΒΙΝΤΕΟΛΟΤΤΟ περιλαμβάνει συν¬ 
δυασμούς είτε ερωτήσεων, είτε συμβόλων, σημάτων, 
αριθμών ή οποιωνδήποτε άλλων απεικονίσεων, υπό τον 
όρο ότι δεν προσβάλλουν τα χρηστά ήθη, τα θρησκευτικά 
και τα εθνικά σύμβολα. Το παιχνίδι αυτό στηρίζεται στην 
τύχη, στη δεξιότητα, σε γνώσεις ή σε συνδυασμούς 
αυτών και διεξάγεται μέσω μηχανημάτων με οθόνη, τα 
οποία εγκαθίστανται σε εξουσιοδοτημένα από τον ΟΠΑΠ 
καταστήματα. Κάθε παίκτης που συμμετέχει στο παιχνίδι 
με την καταβολή τιμήματος, έχει τη δυνατότητα εφόσον 
επιτύχει ορισμένους από τους παραπάνω συνδυασμούς, 
να λάβει ορισμένο χρηματικό ή μη κέρδος. 

2. Το ΟΛΥΜΠΙΑΚΟ ΒΙΝΤΕΟΛΟΤΤΟ δύναται να διεξάγε¬ 
ται με διάφορες μορφές. Κάθε μορφή χαρακτηρίζεται ως 
τυχερή, γνώσεων ή μικτή, ανάλογα με το αν στηρίζεται 
στην τύχη, σε γνώσεις, στη δεξιότητα ή σε συνδυασμό 
αυτών. 

3. Με απόφαση του αρμόδιου για τον αθλητισμό 
Υπουργού, ο οποίος δύναται να ζητεί και εισήγηση του 
Διοικητικού Συμβουλίου του ΟΠΑΠ, καθορίζονται τα σύμ¬ 
βολα, σήματα, αριθμοί, ή οποιεσδήποτε άλλες απεικονί¬ 
σεις που περιλαμβάνονται στο ΟΛΥΜΠΙΑΚΟ ΒΙΝΤΕΟ- 
ΛΟΤΤΟ, το σύνολο των συνδυασμών με την επίτευξη των 
οποίων ο παίκτης δύναται να επιτύχει ορισμένο κέρδος, οι 
διάφορες μορφές του παιχνιδιού καθώς και ο χαρακτη¬ 
ρισμός τους ως τυχερές, γνώσεων ή μικτές, σύμφωνα με 
τα αναφερόμενα στην παρ. 2 του παρόντος άρθρου. 

ΚΕΦΑΛΑΙΟ Β' 

Άρθρο 3 

Όροι συμμετοχής των παικτών - τρόπος διεξαγωγής. 

Όποιος έχει συμπληρώσει το 18ο έτος της ηλικίας του, 
μπορεί να συμμετάσχει ως παίκτης του ΟΛΥΜΠΙΑΚΟΥ ΒΙ- 
ΝΤΕΟΛΟΤΤΟ, έναντι ορισμένου χρηματικού τιμήματος, 
το οποίο, υπό μορφή χαρτονομίσματος ή νομίσματος, 
εισάγει ο ίδιος απευθείας στο μηχάνημα με οθόνη που 
επιλέγει ή το καταθέτει στο εξουσιοδοτημένο από τον 
ΟΠΑΠ κατάστημα για τη λήψη μάρκας ή ειδικής ηλεκτρο- 
μαγνητικής πλαστικοποιημένης κάρτας προκειμένου να 
επιτύχει έναν από τους παραπάνω συνδυασμούς που 
αποφέρει ορισμένο κέρδος. 

Το ΟΛΥΜΠΙΑΚΟ ΒΙΝΤΕΟΛΟΤΤΟ διεξάγεται μέσω μη¬ 
χανημάτων με οθόνη, τα οποία συνδέονται με ένα ή πε¬ 
ρισσότερα κεντρικά πληροφοριακά συστήματα. 

Το χρηματικό τίμημα που καταβάλλουν οι παίκτες για τη 
συμμετοχή τους, το ανώτατο και κατώτατο ποσό το οποίο 
δύνανται να στοιχηματίσουν, το ανώτατο ποσό κέρδους 
που δύνανται να κερδίσουν, την τυχόν καθιέρωση μορ¬ 
φών ΤΖΑΚ-ΠΟΤ, τα ανώτατα ποσά κέρδους και το πο¬ 
σοστό των διανεμομένων κερδών που θα αποδίδεται 
μέσω αυτών στους παίκτες, καθώς και οι ειδικότεροι όροι 
συμμετοχής τους, σε κάθε μορφή του ΟΛΥΜΠΙΑΚΟΥ ΒΙ- 
ΝΤΕΟΛΟΤΤΟ, καθορίζονται στον Κανονισμό οργάνωσης, 
λειτουργίας και διαχείρισης που εκδίδεται με απόφαση 
του αρμόδιου για τον αθλητισμό Υπουργού, ο οποίος δύ- 
ναται να ζητεί και εισήγηση του Διοικητικού Συμβουλίου 
του ΟΠΑΠ. 

Άρθρο 4 

Αποδιδόμενο ποσοστό κέρδους στους παίκτες. 

Κάθε μηχάνημα με οθόνη, που εγκαθίσταται σε εξου¬ 
σιοδοτημένα από τον ΟΠΑΠ καταστήματα και καθίσταται 
διαθέσιμο προς χρήση από τους παίκτες του ΟΛΥΜΠΙΑ¬ 
ΚΟΥ ΒΙΝΤΕΟΛΟΤΤΟ, πρέπει καθ’ όλη τη διάρκεια λει¬ 
τουργίας του, να διαθέτει μορφές παιχνιδιού, που η κα¬ 
θεμιά από αυτές να αποδίδει ένα ποσοστό κέρδους, που 
να μπορεί να αποδεικνύεται και να ανέρχεται κατ’ ελά¬ 
χιστο στο 80% και κατά μέγιστο στο 95% των στοιχη- 
ματιζομένων ποσών. 

Με απόφαση του αρμόδιου για τον αθλητισμό Υπουρ¬ 
γού, ο οποίος δύναται να ζητεί και εισήγηση του Διοικητι¬ 
κού Συμβουλίου του ΟΠΑΠ, καθορίζονται στο ως άνω 
πλαίσιο, τα ποσοστά κέρδους, που αποδίδονται στους 
παίκτες, σε κάθε συγκεκριμένη μορφή του ΟΛΥΜΠΙΑΚΟΥ 
ΒΙΝΤΕΟΛΟΤΤΟ. 

ΚΕΦΑΛΑΙΟ Γ 

Άρθρο 5 

Άδειες λειτουργίας και διεξαγωγής του παιχνιδιού. - 
Κατηγορίες καταστημάτων. 

Κάθε ενδιαφερόμενος προκειμένου να τοποθετήσει 
στο κατάστημά του μηχανήματα με οθόνη, μέσω των 
οποίων θα διεξάγεται το ΟΛΥΜΠΙΑΚΟ ΒΙΝΤΕΟΛΟΤΤΟ, 
πρέπει να λάβει σχετική άδεια από τον ΟΠΑΠ, σύμφωνα 
με τα κριτήρια, τους όρους και τις προϋποθέσεις χορή¬ 
γησης αδειών που καθορίζονται κάθε φορά με απόφαση 
του αρμόδιου για τον αθλητισμό Υπουργού, ο οποίος δύ- 
ναται να ζητεί και εισήγηση του Διοικητικού Συμβουλίου 
του ΟΠΑΠ. Με ίδια απόφαση καθορίζονται οι κατηγορίες 
των καταστημάτων στα οποία είναι δυνατή η λειτουργία 
και διεξαγωγή του ΟΛΥΜΠΙΑΚΟΥ ΒΙΝΤΕΟΛΟΤΤΟ, καθώς 
και οι προϋποθέσεις, οι όροι και οι διαδικασίες της σχε¬ 
τικής δημόσιας πρόσκλησης ενδιαφέροντος. 

Άρθρο 6 
Περιορισμοί. 

1. Δεν επιτρέπεται σε κανένα φυσικό ή νομικό πρόσωπο 
υπό οποιαδήποτε ιδιότητα, ή σε ενώσεις προσώπων, είτε 
έναντι ανταλλάγματος είτε όχι, μεμονωμένα ή σε συνερ¬ 
γασία με οποιονδήποτε άλλον, εκτός αν λάβει άδεια από 
τον ΟΠΑΠ, σύμφωνα με τις διατάξεις του παρόντος, να 
προβαίνει στις παρακάτω ενέργειες: 


α) Να διεξάγει, μέσω μηχανημάτων με οθόνη ή μη το 
ΟΛΥΜΠΙΑΚΟ ΒΙΝΤΕΟΛΟΤΤΟ. 

β) Να εισπράττει άμεσα ή έμμεσα οποιαδήποτε αμοιβή, 
αντάλλαγμα, ποσοστό ή μερίδιο των χρημάτων που παί¬ 
ζονται στο ΟΛΥΜΠΙΑΚΟ ΒΙΝΤΕΟΛΟΤΤΟ. 

γ) Να επιτρέπει σε τρίτους ή να ανέχεται από τρίτους τη 
λειτουργία, διατήρηση ή έκθεση οποιουδήποτε μέσου ή 
μηχανήματος με το οποίο διεξάγεται το ΟΛΥΜΠΙΑΚΟ ΒΙ- 
ΝΤΕΟΛΟΤΤΟ, εντός του καταστήματος για το οποίο έχει 
λάβει νόμιμα την άδεια από τον ΟΠΑΠ. 

δ) Να θέτει σε λειτουργία εντός του καταστήματος του 
περισσότερα μηχανήματα διεξαγωγής του ΟΛΥΜΠΙΑ¬ 
ΚΟΥ ΒΙΝΤΕΟΛΟΤΤΟ, από εκείνα για τα οποία έχει λάβει 
νόμιμα άδεια από τον ΟΠΑΠ. 

2. Σε περίπτωση που κάτοχος της χορηγούμενης από 
τον ΟΠΑΠ άδειας λειτουργίας και διεξαγωγής του παιχνι¬ 
διού ΟΛΥΜΠΙΑΚΟ ΒΙΝΤΕΟΛΟΤΤΟ παραβιάσει οποιαδή¬ 
ποτε διάταξη της προηγούμενης παραγράφου, έχουν 
εφαρμογή οι συνέπειες που προβλέπονται από τον Κα¬ 
νονισμό χορήγησης αδειών, που εκδίδεται με απόφαση 
του αρμόδιου για τον αθλητισμό Υπουργού, ο οποίος 
δύναται να ζητεί και εισήγηση του Διοικητικού Συμβου¬ 
λίου του ΟΠΑΠ: 

Άρθρο 7 

Ο ΟΠΑΠ δύναται να αναθέτει μετά από δημόσιο διεθνή 
διαγωνισμό, έναντι ποσοστού επί των καθαρών εσόδων, 
όπως αυτά ορίζονται στις παρ. 1 και 3 του άρθρου 8, σε 
έναν ή περισσότερους αναδόχους, την οργάνωση, λει¬ 
τουργία και υποστήριξη του ΟΛΥΜΠΙΑΚΟΥ ΒΙΝΤΕΟΛΟΤ- 
ΤΟ (τεχνική - επιχειρησιακή) καθώς επίσης και τη δημι¬ 
ουργία της απαραίτητης υποδομής του, σύμφωνα με τα 
οριζόμενα στο παρόν Προεδρικό Διάταγμα: 

ΚΕΦΑΛΑΙΟ Δ' 

Άρθρο 8 

Κατανομή καθαρών εσόδων 
του ΟΛΥΜΠΙΑΚΟΥ ΒΙΝΤΕΟΛΟΤΤΟ. 

1. Καθαρά έσοδα του ΟΛΥΜΠΙΑΚΟΥ ΒΙΝΤΕΟΛΟΤΤΟ 
είναι τα συνολικά χρηματικά ποσά που απομένουν, από 
τη λειτουργία των μηχανημάτων με οθόνη, μετά την αφαί¬ 
ρεση των ποσών που αποδίδονται στους παίκτες ως κέρ¬ 
δη. 

2. Από την ημερομηνία έναρξης διεξαγωγής του ΟΛΥ¬ 
ΜΠΙΑΚΟΥ ΒΙΝΤΕΟΛΟΤΤΟ και μέχρι πς 31.12.2005, ποσό 
εβδομήντα δισεκατομμυρίων δραχμών (70.000.000.000), 
διαπ'θεται για την χρηματοδότηση της ανώνυμης εται¬ 
ρείας «ΑΘΗΝΑ 2004» με σκοπό την ανπμετώπιση των δα¬ 
πανών οργάνωσης των Ολυμπιακών Αγώνων του 2004 και 
εκκαθάρισης τούτων. Το ποσό αυτό θα καταβάλλεται σε 
ίσες ετήσιες δόσεις. 

3. Τα καθαρά έσοδα τα προερχόμενα από τη λειτουργία 
του ΟΛΥΜΠΙΑΚΟΥ ΒΙΝΤΕΟΛΟΤΤΟ, μετά την αφαίρεση 
του ποσοστού που καταβάλλεται ως δικαίωμα στους 
κατόχους αδείας λειτουργίας και διεξαγωγής του παιχνι¬ 
διού, του ποσοστού το οποίο δίνεται στον ή στους ανοδό- 
χους που θα επιλεγούν, όπως ορίζεται στο άρθρο 7, των 
εξόδων διαχείρισης και λειτουργίας του ΟΠΑΠ, κατά 
αναλογία συμμετοχής των εισπράξεων του ΟΛΥΜΠΙΑ¬ 
ΚΟΥ ΒΙΝΤΕΟΛΟΤΤΟ, στις συνολικές εισπράξεις του 
ΟΠΑΠ, καθώς και του ποσού που αναλυτικά ορίζεται στην 

παρ. 2 του παρόντος άρθρου, κατανέμονται και αποδί¬ 
δονται με επιμέλεια του ΟΠΑΠ όπως παρακάτω: 

α) Ποσοστό 45% στο Υπουργείο Πολιτισμού, για την 
ενίσχυση του προγράμματος πολιτιστικής ανάπτυξης του 
ΥΠ.ΠΟ. 

β) Ποσοστό 45% για την ενίσχυση των πόρων της Γε¬ 
νικής Γραμματείας Αθλητισμού, που διατίθεται για την 
ανάπτυξη κεντρικών και περιφερειακών αθλητικών υπο¬ 
δομών, καθώς επίσης και για την ανάληψη και διοργάνω¬ 
ση διεθνών αθλητικών εκδηλώσεων. 

γ) Ποσοστό 5% στην Ελληνική Ολυμπιακή Επιτροπή 
(Ε.Ο.Ε.) για την επίτευξη των σκοπών της. 

δ) Ποσοστό 5% διατίθεται με αποφάσεις του Υπουργού 
Πολιτισμού για τη βελτίωση υποδομών πολιτισμού, αθλη¬ 
τισμού και εκπαίδευσης με τις αντίστοιχες δραστηριότη¬ 
τες στην Αρχαία Ολυμπία και την ευρύτερη περιοχή του 
Νομού Ηλείας. 

4. Με τον Κανονισμό οργάνωσης, λειτουργείας και δια¬ 
χείρισης, καθορίζεται το ποσοστό των καθαρών εσόδων 
που καταβάλλεται ως δικαίωμα στους κατόχους αδείας 
λειτουργίας και διεξαγωγής του παιχνιδιού ΟΛΥΜΠΙΑΚΟ 
ΒΙΝΤΕΟΛΟΤΤΟ. 

Αρθρο 9 

Κέρδη - Παραγραφή Κερδών - Αδιάθετα Ποσά. 

1. Κέρδη χρηματικά ή μη καταβάλλονται στους παίκτες 
του ΟΛΥΜΠΙΑΚΟΥ ΒΙΝΤΕΟΛΟΤΤΟ, που είτε επιτυγχά¬ 
νουν ορισμένους συνδυασμούς συμβόλων, σημάτων, 
αριθμών ή οποιονδήποτε άλλων απεικονίσεων είτε δίδουν 
τις σωστές απαντήσεις σε ερωτήσεις που τους τίθενται 
είτε επιτυγχάνουν συνδυασμό των προηγουμένων. 

2. Η καταβολή του κέρδους στους παίκτες δύναται να 
γίνει, με την έκδοση ειδικής απόδειξης από το μηχάνημα 
με οθόνη, είτε με άλλον τρόπο που καθορίζεται από τον 
κανονισμό οργάνωσης και λειτουργίας του παιχνιδιού. Η 
τυχόν απώλεια των εν λόγω αποδεικτικών στοιχείων από 
τους παίκτες, αποκλείει την αξίωση καταβολής κέρδους ή 
την αξίωση κάθε άλλης αποζημίωσης από τον ΟΠΑΠ. 

3. Τα κέρδη των παικτών παραγράφονται μετά την 
παρέλευση ενός (1) μήνα, από την ημερομηνία έκδοσης 
του αντίστοιχου αποδεικτικού στοιχείου από το μηχάνημα 
με οθόνη. 


4. Με απόφαση του Διοικητικού Συμβουλίου του ΟΠΑΠ, 
καθορίζονται κάθε φορά τα όρια των κερδών που κατα¬ 
βάλλονται, είτε από τους εξουσιοδοτημένους πράκτορες 
του ΟΠΑΠ είτε από τα υποκαταστήματα των τραπεζών 
που συνεργάζονται με τον ΟΠΑΠ. 

5. Τα αδιάθετα ποσά (παραγραφέντα κέρδη), διανέμο¬ 
νται σύμφωνα με τα οριζόμενα στο Π.Δ. 7/97 (ΦΕΚ 5/Α'). 

ΚΕΦΑΛΑΙΟ Ε' 

Άρθρο 10 

Υπουργικές αποφάσεις - Επιτροπές. 

1. Με απόφαση του αρμοδίου για τον αθλητισμό 
Υπουργού, ο οποίος δύναται να ζητεί και εισήγηση του 
Διοικητικού Συμβουλίου του ΟΠΑΠ, εκδίδεται Κανονι¬ 
σμός Οργάνωσης, Λειτουργίας και Διαχείρισης ο οποίος 
είναι απαραίτητος για την έναρξη λειτουργίας του ΟΛΥ¬ 
ΜΠΙΑΚΟΥ ΒΙΝΤΕΟΛΟΤΤΟ. 

2. Με τον άνω Κανονισμό, καθορίζονται και οι επιτροπές 
ελέγχου και εποπτείας του ΟΛΥΜΠΙΑΚΟΥ ΒΙΝΤΕΟΛΟΤ- 
ΤΟ, με σκοπό τη διασφάλιση της ομαλής, αξιόπιστης και 
ασφαλούς οργάνωσης, λειτουργίας και διεξαγωγής του. 

3. Με άλλες αποφάσεις του αρμοδίου για τον αθλητισμό 
Υπουργού, καθορίζονται κάθε φορά τα ειδικότερου τεχνι¬ 
κού ή λεπτομερειακού χαρακτήρα θέματα, που έχουν 
σχέση με την διοργάνωση και διεξαγωγή των μορφών του 
ΟΛΥΜΠΙΑΚΟΥ ΒΙΝΤΕΟΛΟΤΤΟ. 

Άρθρο 11 

Το παρόν διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υφυπουργό Πολιτισμού αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 17Αυγούστου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΕΛΙΣΑΒΕΤ ΠΑΠΑΖΩΗ 

ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΝΔΡΕΑΣ ΦΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.θΐ.ρ γ 
β-ιτίΒίΙ: ην38 @ θί.9Γ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΘΕΣΣΑΛΟΝΙΚΗ 


Βασ. Όλγας 227 - Τ.Κ. 54100 
ΠΕΙΡΑΙΑΣ 

(031) 423 956 

Νικήτα θ-8 Τ.Κ. 18531 

ΠΑΤΡΑ 

4135 228 

Κορίνθου 327-Τ.Κ. 262 23 
ΙΩΑΝΝΙΝΑ 

(061) 6381 100 

Διοικητήριο Τ.Κ. 450 44 
ΚΟΜΟΤΗΝΗ 

(0651) 87215 

Δημοκρατίας 1 Τ.Κ. 691 00 
ΛΑΡΙΣΑ 

(0531) 22 858 

Διοικητήριο Τ.Κ. 411 10 
ΚΕΡΚΥΡΑ 

(041) 597449 

Σαμαρά 13 Τ.Κ. 491 00 
ΗΡΑΚΛΕΙΟ 

(0661)89 127/89 120 

Πλ. Ελευθερίας 1, Τ.Κ. 711 10 
ΛΕΣΒΟΣ 

(081) 396 223 

Πλ. Κωνσταντινουπόλεως Τ.Κ. 

811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ " Μ^ΧΡ 1 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ σε χ(δες και άνω προσαύξηση 100 δρχ. ανά βσέλιδο ή μέρος αυτού 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ 3512 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

















